stanford-oval/wikipedia huggingface dataset:
Johanna Rytkölä
Jäsenyyksiä ja luottamustoimia

Johanna Rytkölä on Suomen Kuvanveistäjäliiton jäsen vuodesta 1991 ja Ornamo ry:n jäsen vuodesta 1987. Rytkölällä on ollut luottamus- ja asiantuntijatehtäviä keramiikkataiteen piirissä. Valtion taideteostoimikunnassa hän oli jäsenenä vuosina 1996–1998. Vantaan taiteilijaseurassa hän on toiminut hallituksen ja näyttelytoimikunnan jäsenenä.
Keramiikkataiteen kansainväliseen järjestöön International Academy of Ceramics (IAC-AIC) Rytkölä on kuulunut vuodesta 2007. Hän oli jäsenenä komiteassa, joka järjesti IAC:n vuotuisen kongressin Suomessa vuonna 2021.
Johanna Rytkölä on ollut perustajajäsenenä taiteilijaryhmissä Taiteilijat O, Kuuma linja ja Helsinki Fat Clay. Taideteollisen alan kuvataiteilijoita edustava Taiteilijat O pyrkii toimimaan linkkinä Ornamon ja Suomen Taiteilijaseuran välillä. Kuuma linja -ryhmän tavoitteena oli nostaa keramiikkataiteen arvostusta Suomessa. Ryhmä järjesti vuosituhannen vaihteessa keramiikkanäyttelyitä taidemuseoissa eri puolilla Suomea. Vuonna 2008 perustetun Helsinki Fat Clay -ryhmän tavoitteena on edistää suomalaisen keramiikkataiteen kansainvälistymistä. Vuonna 2012 ryhmä esitteli suomalaista keramiikkaa kutsunäyttelyssä Faenzan keramiikkamuseossa Italiassa. Vuonna 2019 Helsinki Fat Clay -ryhmällä oli näyttely Tukholmassa.
Aiheesta muualla

Johanna Rytkölän kotisivu
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO) 
Johanna Rytkölän töitä Heinolan taidemuseossa vuonna 2016.
Johanna Rytkölän töitä näyttelyssä 2024, Gumbostrand Konst & Form.
Riemumuuri Tampereen poliisitalossa.
Jonathan Racine

| Jonathan Racine |
| --- | --- |

Henkilötiedot
Syntynyt: 28. toukokuuta 1993 (ikä 31) Montréal, QC, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  88 kg
Pelaajaura
Pääsarjaura:  2014–
Aik. seurat:  San Antonio Rampage (AHL) Florida Panthers (NHL) Portland Pirates (AHL) St. John’s IceCaps (AHL) Syracuse Crunch (AHL) Manchester Monarchs (ECHL) Ontario Reign (AHL) Belleville Senators (AHL) Brampton Beast (ECHL) Maine Mariners (ECHL) Stockton Heat (AHL) Tappara (SML) HC Innsbruck (ICEHL) HC Vita Hästen (Allsv.) Manglerud Star (Norja) Herning Blue Fox (Tanska) Grenoble (Ranska)
NHL-varaus:  87. varaus, 2011 Florida Panthers
Jonathan Racine (s. 28. toukokuuta 1993 Montréal, Québec, Kanada) on kanadalainen jääkiekkopuolustaja. Racine on pelannut urallaan myös yhden NHL-ottelun Florida Panthersissa kaudella 2013–2014. Hänet on tunnettu varsin kovaotteisena puolustajana, sillä Racine on kerännyt AHL:n runkosarjassa yhteensä 275 ottelussa 515 jäähyminuuttia. Hän on ajoittain myös tapellut.
Ura > Maajoukkueura

Racine edusti Canada Québecin joukkuetta World U-17 Hockey Challengessa vuonna 2010.
Ekumeeninen kirkolliskokous

Ekumeeninen kirkolliskokous (kreik. σύνοδος, synodos, ’synodi’, lat. concilium, konsiili) on koko (tunnettua tai tunnustettua) kristikuntaa koskeva piispainkokous, jonka päätösten katsotaan edustavan koko kristikunnan yleistä ja yhteistä kantaa. Ekumeenisten kirkolliskokousten ekumeeninen (ts. koko maan piiriä koskeva) luonne ja arvostus on peräisin paikalliskirkkojen kattavasta osallistumisesta niihin sekä tehtyjen päätösten myöhemmästä hyväksymisestä kautta kristikunnan.
Eri kirkoilla on eri näkemyksiä siitä, mitkä kirkolliskokoukset ovat ekumeenisia. Lisäksi erityisesti monet protestanttiset kirkot, vaikka hyväksyvätkin useiden kirkolliskokousten ekumeenisuuden, usein painottavat, etteivät ne ole opillisissa asioissa Raamatun kaltaisesti arvovaltaisia. Alla olevassa listassa on merkitty mistä lähtien mikäkin kirkko ei katso kirkolliskokouksia ekumeenisiksi. Katolisen kirkon mukaan kaikki luetellut kokoukset ovat ekumeenisia.
Kirkolliskokoukset

Nikean ensimmäinen kirkolliskokous, kokoontui vuonna 325 Nikeassa
Konstantinopolin ensimmäinen kirkolliskokous, kokoontui vuonna 381 Konstantinopolissa
Efesoksen kirkolliskokous, kokoontui vuonna 431 Efesoksessa
Khalkedonin kirkolliskokous, kokoontui vuonna 451 Khalkedonissa
Konstantinopolin toinen kirkolliskokous, kokoontui vuonna 553 Konstantinopolissa
Konstantinopolin kolmas kirkolliskokous, kokoontui vuosina 680–692 Konstantinopolissa ja Trullossa
Nikean toinen kirkolliskokous, kokoontui vuonna 787 Nikeassa ja Konstantinopolissa
Konstantinopolin neljäs kirkolliskokous, kokoontui vuosina 867–870 Konstantinopolissa
Ensimmäinen lateraanikonsiili, kokoontui vuonna 1123 Roomassa
Toinen lateraanikonsiili, kokoontui vuonna 1139 Roomassa
Kolmas lateraanikonsiili, kokoontui vuonna 1179 Roomassa
Neljäs lateraanikonsiili, kokoontui vuonna 1215 Roomassa
Lyonin ensimmäinen kirkolliskokous, kokoontui vuonna 1245 Lyonissa
Lyonin toinen kirkolliskokous, kokoontui vuonna 1274 Lyonissa
Viennen kirkolliskokous, kokoontui vuosina 1311–1313 Viennessä
Konstanzin kirkolliskokous kokoontui vuosina 1414–1418 Konstanzissa
Firenzen kirkolliskokous, kokoontui vuonna 1431 Baselissa, Ferrarassa ja Firenzessä
Viides lateraanikonsiili, kokoontui vuosina 1512–1517 Roomassa
Trenton kirkolliskokous, kokoontui vuosina 1545–1563 Trentossa
Vatikaanin ensimmäinen kirkolliskokous, kokoontui vuosina 1867–1870 Vatikaanissa
Vatikaanin toinen kirkolliskokous, kokoontui vuosina 1962–1965 Vatikaanissa
Huomautuksia

↑  Tämän jälkeen pidettyjä kirkolliskokouksia idän assyrialainen kirkko ei hyväksy ekumeenisiksi nestoriolaisuutta koskeneiden oppiriitojen vuoksi.
↑  Tämän jälkeen pidettyjä kirkolliskokouksia ei orientaaliortodoksinen kirkko tunnusta ekumeenisiksi monofysitismiä koskeneiden oppiriitojen vuoksi.
↑  Tämä on viimeinen kirkolliskokous, jota protestanttisten kirkkojen piirissä pidetään ekumeenisena kirkolliskokouksena,
↑  Tämä on viimeinen kirkolliskokous, jota ortodoksinen kirkko pitää ekumeenisena kirkolliskokouksena.
Victoria Pedretti

| Victoria Pedretti |
| --- | --- |

Henkilötiedot
Syntynyt: 23. maaliskuuta 1995 (ikä 29) Philadelphia, Pennsylvania, Yhdysvallat
Ammatti:  näyttelijä
Näyttelijä
Aktiivisena:  2014–
Aiheesta muualla
IMDb 
Victoria Pedretti (s. 23. maaliskuuta 1995 Philadelphia, Yhdysvallat) on yhdysvaltalainen näyttelijä. Hän on tunnettu muun muassa rooleistaan televisiosarjoissa The Haunting of Hill House, The Haunting of Bly Manor ja You.
Filmografia

| Elokuvat> Vuosi | Elokuvat> Nimi | Elokuvat> Rooli |  |
| --- | --- | --- | --- |
| 2019 | Once Upon a Time in Hollywood | Leslie Van Houten |  |
| 2020 | Shirley | Katherine |  |
| 2023 | Origin | Irma Eckler |  |
| 2024 | Ponyboi | Angel |  |

Televisiosarjat
| Vuosi | Nimi | Rooli |  |
| 2018 |  The Haunting of Hill House | Eleanor ”Nell” Crain Vance |  |
| 2019–2023 | You | Love Quinn |  |
| 2020 | Amazing Stories | Evelyn Porter |  |
| 2020 | The Haunting of Bly Manor | Danielle ”Dani” Clayton |  |
Aiheesta muualla

Victoria Pedretti Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Yhdysvallat
Square-1

Square-1 ratkaistuna
Square-1 sekoitettuna
Square-1 (tunnetaan myös nimillä Back to square one tai Cube 21) on Rubikin kuution tapainen, kuutionmuotoinen pulmapeli. Tavallisesta Rubikin kuutiosta ja monista sen muunnelmista poiketen se värityksensä lisäksi muuttaa muotoaan, mikä tuo sen selvittämiseen lisää haastetta. Pulmapelin tarkoituksena on sivuja kääntämällä sekoittaa aluksi sen palaset ja sitten yrittää palauttaa se alkuperäiseen tilaan, jossa Square-1 on kuution muotoinen, ja sen jokaisella tahkolla on vain samanvärisiä paloja.
Ennätykset

Yksittäinen ratkaisu: 3,41 sekuntia (Ryan Pilat)
Viiden keskiarvo: 4,63 sekuntia (Sameer Aggarwal)
Noita (vuoden 1922 elokuva)

| Noita> Häxan |
| --- | --- |

Ohjaaja:  Benjamin Christensen
Käsikirjoittaja:  Benjamin Christensen
Säveltäjä:  Launy Grøndahl
Kuvaaja:  Johan Ankerstjerne
Leikkaaja:  Edla Hansen
Pääosat:  Benjamin Christensen   Clara Pontoppidan   Oscar Stribolt   Astrid Holm   Maren Pedersen
Valmistustiedot
Valmistusmaa:   Ruotsi
Tuotantoyhtiö:  Svensk Filmindustri
Levittäjä:  Netflix Fandango at Home
Ensi-ilta:  18. syyskuuta 1922
Kesto:  105 min
Alkuperäiskieli:  mykkäelokuva (ruotsinkieliset välitekstit)
Aiheesta muualla
IMDb 
Elonet
AllMovie
Infobox OKNimi-testi OK: 
Noita (ruots. Häxan) on tanskalaisohjaaja Benjamin Christensenin ruotsalainen kauhuelokuva, joka sai ensi-iltansa vuonna 1922. Elokuva on osittain dokumentaarinen, ja se pohjautuu Christensenin tutkimuksiin noitavainoista.
Elokuvan taustatiedot olivat hyvin tärkeitä Christensenille, ja hän olikin toivonut, että joku tutkija kirjoittaisi elokuvan käsikirjoituksen. Kukaan tieteilijä ei ollut valmis kirjoittamaan käsikirjoitusta, sillä elokuvaa ei pidetty sopivana mediana vakavastiotettavaan tutkimukseen. Christensen tutki itse keskiaikaisia kuvia ja kirjoja, kuten kahden dominikaanimunkin kirjoittamaa noitaopasta Noitavasaraa. Christensen käytti asian tutkimiseen kaksi ja puoli vuotta.
Noidan kuvaukset alkoivat ruotsalaisen Svensk Filmindustrin rahoituksella 1921. Christensen kuvasi sitä vain öisin. Elokuva tuli lopulta maksamaan melkein kaksi miljoonaa kruunua, ja se oli kallein Skandinaviassa tehty mykkäelokuva.
Noita herätti heti ilmestymisensä jälkeen kohua. Ranskassa ja Italiassa katolinen kirkko vastusti voimakkaasti elokuvan esittämistä. Elokuva joutuikin monissa maissa sensuurin kohteeksi, Suomessa se kiellettiin vuonna 1923, eikä yleisö pitänyt siitä paljonkaan. Elokuvan tuottaneelle Svensk Filmindustrille Noidasta aiheutui suuri taloudellinen tappio.
Aiheesta muualla

Mykkäelokuvasivusto.
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Ranska  BnF data  Saksa  Israel  Yhdysvallat 
Muut:  IdRef
Jonathan dos Santos

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jonathan dos Santos Ramírez
Syntymäaika: 26. huhtikuuta 1990 (ikä 34)
Syntymäpaikka: Monterrey, Meksiko
Pelipaikka: keskikenttäpelaaja
Pituus: 172 senttimetriä
Seura
Seura: LA Galaxy
Pelinumero: 8
Junioriseurat
2002–2009: Barcelona
Seurat
| Vuodet | Seura | O | (M) |
| 2009–2012 | Barcelona B | 81 | (6) |
| 2009–2014 | Barcelona | 14 | (0) |
| 2014–2017 | Villarreal | 88 | (4) |
| 2017– | LA Galaxy | 64 | (5) |
Maajoukkue
| 2009– | Meksiko | 46 | (3) |
 Seurajoukkueuran tilastot kattavat vain kansalliset sarjat, päivitetty 16. joulukuuta 2019.  Maajoukkueuran tilastot päivitetty 16. joulukuuta 2019.
Jonathan dos Santos Ramírez eli Jonathan (s. 26. huhtikuuta 1990 Monterrey, Meksiko) on meksikolainen jalkapalloilija, joka edustaa yhdysvaltalaista LA Galaxya. Hän on pelipaikaltaan keskikenttäpelaaja.
Ura

Jonathan siirtyi Barcelonan junioreihin Monterreystä vuonna 2001. Kaudeksi 2009–2010 hänet nostettiin Luis Enriquen valmentamaan seuran reservijoukkueeseen, mutta hän osallistui kesällä 2009 myös Josep Guardiolan valmentaman edustusjoukkueen harjoitusleirille.
Jonathan teki ensiesiintymisensä Barcelonan edustusjoukkueessa Copa del Reyn ottelussa Cultural Leonesaa vastaan 28. lokakuuta 2009. Hänet nimettiin Barcelonan 23 pelaajan kokoonpanoon, joka osallistuu joulukuussa 2009 pelattavaan seurajoukkueiden MM-turnaukseen.
Jonathan siirtyi Barcelonasta 12 siellä viettämänsä vuotensa jälkeen Villarrealiin, jossa myös hänen veljensä pelaa. Siirtosumma oli noin kaksi miljoonaa euroa.
Jonathan on pelannut myös Meksikon maajoukkueessa. Hän teki ensiesiintymisensä ystävyysottelussa Kolumbiaa vastaan 30. syyskuuta 2009. MM-kilpailuissa 2018 hän pääsi vaihtopelaajana kentälle neljännesvälieräottelussa Brasiliaa vastaan. Ensimmäiset maaottelumaalinsa hän teki vasta vuonna 2019: maaliskuussa Paraguayta, kesäkuussa Ecuadoria ja heinäkuussa CONCACAF Gold Cupin voittoisassa loppuottelussa Yhdysvaltoja vastaan. Myös vuonna 2015 hän oli voittamassa Gold Cupia.
Tausta

Jonathanin isä Gerardo sekä veljet Giovani ja Éder ovat myös jalkapalloilijoita. Giovani pelasi Jonathanin kanssa samaan aikaan Barcelonan junioreissa ja nousi myös edustusjoukkueeseen.
Jonathan sai Espanjan kansalaisuuden heinäkuussa 2009.
Fredrik Granberg

| Fredrik Granberg> Henkilötiedot |
| --- | --- |
Syntynyt: 1. toukokuuta 2000 (ikä 24) Jällivaara, Ruotsi
Kansalaisuus:   Ruotsi
Jääkiekkoilija
Lempinimi:  Freddy, Grana
Pelipaikka:  puolustaja
Maila:  vasen
Pituus:  191 cm
Paino:  93 kg
Seura
Seura:  Kalmar HC
Sarja:  HockeyAllsvenskan
Pelinumero:  14
Pelaajaura
Pääsarjaura:  2024–
Aik. seurat:  Mariestad BoIS (HockeyEttan) Bodens HF (HockeyEttan) Piteå HC (HockeyEttan) Skellefteå AIK (Champions HL) HIFK (SML)
Fredrik Granberg (s. 1. toukokuuta 2000 Jällivaara, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue Kalmarissa.
Ura > Seuraura

Granberg on Skellefteå AIK:n kasvatti. Hän oli kaudella 2018–2019 viidellä osumallaan seuran J20-joukkueen eniten maaleja tehnyt puolustaja Hannes Lindströmin ja Andreas Zettermanin kanssa. Granberg debytoi kauden aikana myös miesten peleissä pelattuaan yhden ottelun lainalla Ruotsin kolmanneksi korkeimmalla sarjatasolla HockeyEttan-joukkue SK Lejonissa, kuten myös kaudella 2019–2020.
Kaudeksi 2020–2021 Granberg siirtyi vuoden mittaisella sopimuksella HockeyEttan-joukkue Mariestadiin. Hän pelasi siellä tulokaskaudellaan 38 runkosarjaottelua tehopistein 2+8=10 ja yhden nousukarsintasarjan ottelun ilman tehopisteitä. Kaudeksi 2021–2022 Granberg siirtyi vuoden mittaisella sopimuksella samalla sarjatasolla pelaavan Bodens HF:n joukkueeseen. Huhtikuussa 2022 hän teki seuran kanssa kaksivuotisen jatkosopimuksen. Granberg ei pelannut Bodenissa kuitenkaan toista jatkosopimuskauttaan, vaan hän siirtyi kaudeksi 2023–2024 vuoden mittaisella sopimuksella toiseen HockeyEttan-joukkueeseen Piitimeen. Granberg oli tehoilla 8+15=23 joukkueen tehokkain puolustaja ja neljänneksi paras pistemies. Nousukarsintasarjassa hän voitti Piitimen sisäisen tehotilaston lukemalla +5. Heinäkuussa 2024 Granberg teki seuran kanssa vuoden mittaisen jatkosopimuksen.
Granberg nimettiin kaudeksi 2024–2025 Piitimen varakapteeniksi. Syyskuussa seura lainasi hänet kaksi sarjatasoa ylempänä SHL:ssä pelaavan kasvattajaseuransa Skellefteån joukkueeseen kahden Mestarien liigan ottelun ajaksi, kun joukkue kärsi loukkaantumisista. Granberg teki näin ollen miesten pääsarjadebyyttinsä CHL:n kolmannella kierroksella 13. syyskuuta 2024 suomalaista Pelicansia vastaan. Hänet merkittiin Skellefteån seitsemänneksi puolustajaksi. Granberg sai ottelussa jääaikaa 8.08 minuuttia ja hänelle merkittiin teholukema –1. Granberg sai joukkueensa 4–2-voittoon päättyneessä ottelussa myös syöttöpisteen Jonathan Pudaksen tekemään voittomaaliin. Hän pelasi Piitimessä vain kolme ottelua, kunnes lokakuussa hänen sopimuksensa seuran kanssa purettiin. Granberg siirtyi kevääseen 2026 asti ulottuvalla ja kuukauden mittaisen koeajan sisältävällä sopimuksella SM-liigajoukkue Helsingin IFK:hon. Hän pelasi siellä yhdeksän ottelua tehden yhden syöttöpisteen, kunnes lokakuun lopulla seura tiedotti, että Granbergin koejakso ei johtanut jatkosopimukseen. Kuukautta myöhemmin marraskuun lopulla hän siirtyi loppukauden kattavalla sopimuksella HockeyAllsvenskan-joukkue Kalmariin.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Venäjä 2018 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Bratislava 2017 | jääkiekko |  |
Granberg pelasi alle 18-vuotiaiden MM-kilpailuissa vuonna 2018, jolloin hän voitti pronssia. Granberg pelasi myös alle 18-vuotiaiden Ivan Hlinkan muistoturnauksessa vuonna 2017 voittaen pronssia. Yhteensä hän on pelannut 24 poikien maaottelua.
Muuta

Granbergin isoveljet Petter ja Nils ovat pelanneet myös jääkiekkoa. Petter Granberg pelaa puolustajana SHL-joukkue Växjö Lakers HC:ssä. Hän on pelannut urallaan myös yhteensä 45 NHL-ottelua Toronto Maple Leafsissa ja Nashville Predatorsissa. Petter kuului myös Ruotsin vuoden 2013 maailmanmestaruuden voittaneeseen joukkueeseen. Nils pelasi omalla urallaan puolustajana HockeyEttanissa.
Florence Pugh

| Florence Pugh |
| --- | --- |
 Florence Pugh Toronton elokuvajuhlilla vuonna 2024.
Henkilötiedot
Syntynyt: 3. tammikuuta 1996 (ikä 29) Oxford, Englanti
Ammatti:  näyttelijä
Näyttelijä
Aktiivisena:  2014–
Merkittävät roolit:   Lady Macbeth  Midsommar – loputon yö  Pikku naisia  Marvel Cinematic Universe  Oppenheimer 
 Nimikirjoitus
Aiheesta muualla
IMDb 
Elonet
Florence Pugh (s. 3. tammikuuta 1996 Oxford) on englantilainen näyttelijä. Hän teki näyttelydebyyttinsä vuonna 2014 elokuvassa The Falling. Läpimurtoroolinsa Pugh teki vuonna 2016 elokuvassa Lady Macbeth, josta hän voitti British Independent Film Awards -palkinnon ja oli ehdolla Bafta-palkinnon saajaksi. Vuonna 2019 hän näytteli Greta Gerwigin draamaelokuvassa Pikku naisia, josta hän sai parhaan naissivuosan Oscar-ehdokkuuden.
Pugh on myös tähdittänyt elokuvia Outlaw King (2018), Fighting with My Family (2019), Midsommar – loputon yö (2019), Don’t Worry Darling (2022), Oppenheimer (2023) ja Dyyni: Osa kaksi (2024) sekä minisarjaa The Little Drummer Girl (2018). Hän näyttelee myös Yelena Belovaa Marvel Cinematic Universen elokuvissa Black Widow (2021) ja Thunderbolts* (2025), sekä Disney+-sarjassa Hawkeye (2021).
Vuosina 2019–2022 Pugh oli parisuhteessa yhdysvaltalaisen näyttelijä-elokuvantekijä Zach Braffin kanssa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Muuta |
| --- | --- | --- | --- | --- |
| 2014 | The Falling | The Falling | Abbie Mortimer |  |
| 2016 | Lady Macbeth | Lady Macbeth | Katherine Lester |  |
| 2018 | The Commuter | The Commuter | Gwen |  |
| 2018 | Outlaw King | Outlaw King | Elizabeth de Burgh |  |
| 2018 | Paha saa palkkansa | Malevolent | Angela Sayers |  |
| 2019 | Fighting with My Family | Fighting with My Family | Saraya ”Paige” Knight |  |
| 2019 | Midsommar – loputon yö | Midsommar | Dani Ardor |  |
| 2019 | Pikku naisia | Little Women | Amy March |  |
| 2021 | Black Widow | Black Widow | Yelena Belova |  |
| 2022 | Don’t Worry Darling | Don’t Worry Darling | Alice Chambers |  |
| 2022 | Ihme | The Wonder | Lib Wright |  |
| 2022 | Saapasjalkakissa: Viimeinen toivomus | Puss in Boots: The Last Wish | Kultakutri (ääni) |  |
| 2023 | A Good Person | A Good Person | Allison | myös yhtenä tuottajana |
| 2023 | Oppenheimer | Oppenheimer | Jean Tatlock |  |
| 2024 | Dyyni: Osa kaksi | Dune: Part Two | prinsessa Irulan |  |
| 2024 | We Live in Time | We Live in Time | Almut |  |
| 2025 | Thunderbolts* | Thunderbolts* | Yelena Belova | jälkituotannossa |

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Muuta |
| --- | --- | --- | --- | --- |
| 2016 | Marcella | Marcella | Cara Thomas | 3 jaksoa |
| 2018 | Kuningas Lear | King Lear | Cordelia | televisioelokuva |
| 2018 | The Little Drummer Girl | The Little Drummer Girl | Charmian ”Charlie” Ross | minisarja |
| 2021 | Hawkeye | Hawkeye | Yelena Belova | 3 jaksoa; Disney+-alkuperäissarja |
| 2022 | Running Wild with Bear Grylls | Running Wild with Bear Grylls | oma itsensä | Jakso: ”Florence Pugh” |
| 2023 | Human Resources | Human Resources | Sarah Crumbhorn (ääni) | 4 jaksoa |
| 2025 | Marvel Zombies | Marvel Zombies | Yelena Belova (ääni) | Disney+-alkuperäissarja |
Aiheesta muualla

Kuvia tai muita tiedostoja aiheesta Florence Pugh Wikimedia Commonsissa
Florence Pugh Internet Movie Databasessa. (englanniksi)
Florence Pugh Elonetissä.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki 
Taiteenala:  MusicBrainz 
Muut:  IdRef
Laukon kartano

Laukon kartanon nykyinen pohjoismaista klassismia edustava päärakennus on vuodelta 1931.
Laukon kartano sijaitsee Pirkanmaalla Vesilahden kunnassa. Maineikas historiakartano lukeutuu nykyisin Tampereen seudun suosituimpiin kesäretkikohteisiin. Kartanon pihapiirissä järjestetään taidenäyttelyitä ja puistokonsertteja. Kartanolla toimii kesäkaudella myös ravintola, kahvila ja puoti.
Pyhäjärven rannalla sijaitseva Laukko mainitaan ensimmäisen kerran kirjallisissa lähteissä vuonna 1416. Vuoteen 1817 asti Laukko kuului Kurki-suvulle. Kartano on sittemmin kuulunut Törngren-, Hallonblad-, Standertskjöld-, Standertskjöld-Nordenstam-, Haarla- ja Lagerstam-suvuille. Laukon kartanon nykyinen omistaja on FT Liisa Lagerstam. Laukon kartano kuuluu Museoviraston valitsemiin valtakunnallisesti merkittäviin rakennettuihin kulttuuriympäristöihin ja sijaitsee valtakunnallisesti arvokkaisiin maisema-alueisiin kuuluvassa Vesilahden kulttuurimaisemassa.
Muinainen Laukko

Vaikka Laukko on mainittu kirjallisissa lähteissä ensimmäisen kerran vuonna 1416, ulottuu alueen historia ainakin tuhat vuotta taaksepäin. Laukon mailta on löydetty runsaasti hauta- ja uhripaikkoja sekä esimerkiksi kaupantekoon viittaavaa esineistöä, mikä viittaa siihen, että paikalla on sijainnut vilkas kauppakylä jo ennen ensimmäisen vuosituhannen vaihdetta. Kokemäenjoen vesistö tarjosi hedelmällisen maaperän ja käytännöllisen sijainnin kattavan sisämaan vesireitin varrella.
Kansantarinan mukaan pirkkalaispäällikkö Matti Kurki sai 1200-luvulla Laukon läänitykseksi Ruotsin kuninkaalta kiitokseksi taistelemisesta Tanskaa vastaan sekä Lapin valloittamisesta. Zachris Topeliuksen Maamme-kirjassa puolestaan kerrotaan, että Matti Kurki olisi taistellut kartanon edustalla sijaitsevassa Pohdon saaressa venäläistä sotapäällikkö Pohtoa vastaan ja tämän voitettuaan saanut maat itselleen. Ensimmäisissä merkinnöissä 1400-luvulla Laukko mainitaan kuitenkin vielä maalaiskylänä, mutta pian vuoden 1416 jälkeen, Kurki-suvun asetuttua alueelle, alkoi paikalle muodostua kartano.
Kurkien aika > Kurkien hovissa

Laukon ensimmäinen tunnettu isäntä Klaus Kurki syntyi mitä luultavimmin 1420-luvun lopulla. Synkän Elinan surma -runon hahmona tunnettu kartanonherra eli todellisuudessa rauhallista elämää rikkaan ja jalosukuisen vaimonsa Elin Stenbockin kanssa ja toimi muun muassa Turun linnan voutina ja tuomarina Ylisen Satakunnan kihlakunnassa. Stenbockin myötä kasvavaa Laukkoa siunattiin suurella omaisuudella ja ylhäisillä sukuyhteyksillä, jotka turvasivat kartanon sekä sen isäntäväen aseman ja talouden.  Elinin ja Klausin kuoltua Laukkoon asettui asumaan tytär Elin miehensä Knut Erikssonin kanssa. Arkeologisten löydösten perusteella on voitu todentaa, että heidän elinaikanaan, 1500-luvun taitteessa, Laukkoon rakennettiin poikkeuksellisen näyttävä kivinen, tornimainen päärakennus, jollaista ei aiemmin Suomessa oltu nähty.
Kurkien aikana Laukkoa hallitsivat niin uskonmiehet, miekkasankarit, tuomarit kuin ryöstöparonina tunnettu Jöns Knutsson Kurkikin. Sukua rikastuttivat avioliitot sekä sukuyhteyksillä saavutetut valta-asemat ja virat. 1600-luvulla Laukon kartanoa hallitsi Suomen mahtavin mies, Jöns Kurki. Hän toimi käskynhaltijana ensin Turun linnassa ja sen jälkeen Viipurin linnassa, sekä teki merkittävän uran Turun hovioikeudessa, jossa presidentti Kurkea ylistettiin viisaaksi ja loisteliaaksi mieheksi.
1600-luvun lopulla, Jöns Kurjen pojan, Gabriel Kurjen isännöidessä Laukkoa alkoi kartano kuitenkin köyhtyä. Vuonna 1690 Laukon isäntä palasi Ruotsista katkeroituneena vanhaa kartanoaatelia köyhdyttäneen reduktion takia. Ponnisteluista huolimatta Laukon isäntä kohtasi vastoinkäymisiä toinen toisensa jälkeen. Lopulta 1700-luvun alussa vanha kivilinna tuhoutui lopullisesti rajussa tulipalossa ja Gabrielin kuoltua, 1713 isovihan aikana, kartano melkein autioitui.